Il-kantanta lokali Celine għal darb'oħra xtaqet tiftaħ qalbha dwar xi ħaġa fuq il-midja soċjali li weġġgħatha. Tibda billi tiskuża ruħha mas-segwaċi tal-posts li qed titfa' rigward dak li qed taffaċċja tul il-karriera tagħha, l-aktar dawk serji. Fil-fatt Celine xtaqet tgħaddi messaġġ li l-artist appoġġ, sostenn u fiduċja tan-nies għandu bżonn, u mhux kritika bla bażi. Tisħaq li fost dawk li l-iktar għandhom jagħtu appoġġ lill-artisti u mużiċisti huma l-preżentaturi tar-radju u programmi dwar il-mużika. Kumment partikolari mingħand preżentatur offenda lil Celine pubblikament, u ta' dan hi xtaqet tiġbed l-attenzjoni. Celine tgħid li kieku tista' kemm hi u kemm Glenn Sacco, li jdoqq magħha, joħorġu ħafna aktar mużika ġdida. Madankollu, minħabba finanzi u limitazzjonijiet oħrajn, kollox jeħtieġ il-ħin tiegħu. Fost il-kummenti kien hemm li Celine ma ħarġitx materjal oriġinali minn meta ipparteċipat, iżda l-kantanta żiedet fil-post, li fil-fatt hi flimkien ma' Glenn ħarġu żewġ kanzunetti matul l-aħħar sentejn. Celine tispiċċa li, "Ma nittollerax nies li jgħaddu ż-żmien b'artisti lokali u mużiċisti, speċjalment dawk li sippost qegħdin hemm biex jappoġġjaw lill-artist." Diversi nies u segwaċi tagħha wrew solidarjeta magħha u anke appoġġ għall-pjanijiet li jmiss fil-karriera tagħha. Miktub Minn Interessat ħafna f'dak kollu li hu relatat mal-midja u x-xandir. Nistgħu ngħidu li hu ffissat fid-dinja tal-ispettaklu; kemm dik lokali kif ukoll internazzjonali. Isegwi d-drama Maltija ta' kull ġeneru u tassew japprezza t-talent Malti. Għandu esperjenza fejn jidħol kant, kif ukoll animazzjoni għat-tfal. Hu jħoss sodisfazzjon kbir meta jferraħ lil ħaddieħor u tkun xi tkun iċ-ċirkostanza jipprova dejjem iżomm tbissima fuq fommu. Bil-Filmat: "Uwejja!" - Ara R-Reazzjoni Ta' Keith Demicoli u Martu Wara Li Tahom L-Aħbar Fabian! "Bdejt Novembru Fuq Sieq Ħazina… Ninsab Rikoverat Id-Dar" - Xewqat Ta' Fejqan Malajr Lil Edward Zammit Lewis Illum Ġew Rilaxxati Xi Miżuri Oħra Li Kienu Ttieħdu Minħabba L-Covid-19 – Ara Liem Huma "Il-Familja Tagħna Qed Tikber" - F'Għeluq Sninu David Rizzo Jħabbar Li Hu U Vanessa Ħa Jiżdiedu!